
34/2007. (X. 19.) Belváros-Lipótváros Önkormányzati rendelet

a tulajdonában álló lakások lakbérének mértékéről és a lakbértámogatásról 

egységes szerkezetben a módosításáról szóló 4/2008. (II.1.), a 12/2009. (III.25.), 52/2009. (XII. 16.), 2/2010. (I.14.), a 18/2010. (IV.23.), a 44/2010.(XII.22.), a 14/2011.(III.24.), a 32/2011.(IX.19.), a 22/2012.(IV.19.) és a 3/2013. (I.21.) önkormányzati rendelettel 

Belváros-Lipótváros Budapest Főváros V. kerület Önkormányzatának Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 34. §-ában kapott felhatalmazás alapján a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörben eljárva a tulajdonában álló lakások lakbérének mértékéről és a lakbértámogatásról szóló 34/2007.(X.19.) önkormányzati rendelet (továbbiakban: Rendelet) módosításáról a következőket rendeli el:

I. Rész

Általános rendelkezések

A rendelet hatálya

1. §

(1) A rendelet hatálya az önkormányzat tulajdonában álló lakásokra terjed ki, tekintet nélkül arra, hogy azok hol találhatók.

(2)

Értelmező rendelkezések

2. §

(1)
A rendelet alkalmazása során az önkormányzat tulajdonában álló lakások bérbeadásának feltételeiről szóló helyi önkormányzati rendeletben (továbbiakban: a bérbeadást szabályozó önkormányzati rendelet) foglaltaknak megfelelően a Polgármestert kell bérbeadónak tekintetni, még abban az esetben is, ha a bérbeadásról más döntött.

(2)
A bérlő a lakbért a lakás (a lakás helyiségei) teljes alapterületének használatáért, köteles fizetni. A bérlő és a vele együttlakó személyek a lakáshoz tartozó helyiségeket és területeket, továbbá a közös használatra szolgáló helyiségeket és területeket külön térítés nélkül jogosultak használni, kivéve, ha e rendelet más szabályt tartalmaz.

(3)
A társbérletben használt lakások esetében a lakbért az egyes társbérlők között megosztva - kell megállapítani.

A társbérleti lakásrészek alapterületének megállapításánál:

a) az egyes társbérlők által kizárólagosan használt helyiségek teljes területét, továbbá

b) a közösen használt helyiségek területét az egyes társbérlők által kizárólagosan használt helyiségek területének a lakás teljes területéhez viszonyított arányában kell számításba venni.

(4) A rendeletben meghatározott lakbérek értékei nettó értékek, melyet a mindenkori ÁFA összege terhel. 

Ez alól kivételt képez:

a.) a 15. § (1)-(2) bekezdése alapján számított lakbér összege, 

b.) a bérbeadást szabályozó önkormányzati rendelet 31. § -a alapján bérbeadott lakások lakbérének összege, 

c.) a bérbeadást szabályozó önkormányzati rendelet 1. § (2) bekezdésében meghatározott lakások lakbérének összege, amely bruttó érték.

II. Rész

A lakbérek mértéke

3.§ 

(1) Szociális lakásbérlet esetén a lakás alapterülete és minősége (komfortfokozata) után növelő illetve csökkentő tényezőkkel nem rendelkező lakás havi alaplakbére 2012 évben:

a) összkomfortos lakás esetén:
212,– Ft/négyzetméter

b) komfortos lakás esetén:

171,– Ft/négyzetméter

c) félkomfortos lakás esetén:

  84,– Ft/négyzetméter

d) komfort nélküli lakás esetén:
  65,– Ft/négyzetméter

e) szükséglakás esetén:

  49,– Ft/négyzetméter.

 (2)A szociális lakásbérletre jogosultak körét a bérbeadást szabályozó önkormányzati rendelet határozza meg.

(3) A lakásbérleti szerződésben a szociális alaplakbért úgy kell meghatározni, hogy az (1) bekezdésben 2012. évi alaplakbérként meghatározott összeget évenként a KSH által előző évre meghatározott szolgáltatói árindex mértékével emelni kell.

Kedvezményes lakbér

4.§ 

(1)
 A kedvezményes lakbér mértéke a lakás forgalmi értékének 0,1%-a /hó, amennyiben a bérlő és a vele együtt lakók egy főre jutó havi nettó jövedelme nem haladja meg az öregségi nyugdíj mindenkori legkisebb összegének a négyszeresét, egyedül élő kérelmező esetében a négy és félszeresét.

(2)
 A kedvezményes lakbér mértéke a lakás forgalmi értékének 0,2%-a /hó, amennyiben a bérlő és a vele együtt lakók egy főre jutó havi nettó jövedelme nem haladja meg az öregségi nyugdíj mindenkori legkisebb összegének ötszörösét, egyedül élő kérelmező esetében öt és félszeresét.

(3)
 

Piaci lakbér

5.§
 

 (1) A piaci bérletként bérbe adott lakások esetében a lakbér mértéke a lakás forgalmi értékének 0,3%-a/hó. 

(2) Ha bérbeadást szabályozó önkormányzati rendelet a bérbeadás feltételeként a jövedelmi viszonyokhoz igazodó lakbér megfizetését írja elő és a bérlő és a vele együtt lakók egy főre jutó havi nettó jövedelme eléri vagy meghaladja a 4. § (2) bekezdésében meghatározott összeget, a lakás bérleti díja ez esetben  a (1) bekezdésben meghatározott piaci lakbér.

(3) A bérbeadást szabályozó önkormányzati rendelet alapján piaci bérletként történő bérbeadás esetén a piaci lakbér mértékét a Tulajdonosi és Elidegenítési Bizottság javaslatára a Polgármester csökkentheti a 3.§ bekezdésében meghatározott mértékig.

Költségelvű lakbér

6.§

(1) A költségelvű lakbért minden évben felül kell vizsgálni és újra meg kell határozni. A költségelvű lakbér mértékét a rendelet 1. számú melléklete tartalmazza.

(2) Költségelvű lakások esetében a lakbérhátralék rendezése érdekében méltányosságból, kérelemre az Egészségügyi, Szociális és Lakás Bizottság döntése alapján legfeljebb 5 év kamatmentes részletfizetés engedélyezhető. A részletfizetésről szóló megállapodást közjegyzői okiratba kell foglalni.

7. §

(1) A Képviselő-testület a tárgyév március 31. napjáig meghatározza a bérbeadási módok szerinti lakbérek május 1-jétől érvényes mértékét.

(2) Valamennyi bérleti szerződésnek tartalmaznia kell azt a kikötést, hogy a jelen rendelet szerint meghatározott és a szerződésben rögzített bérleti díj minden év május 1-én emelkedik a KSH által az előző évre vonatkozóan közzétett szolgáltatói árindex mértékével.

A lakbér mértékét növelő tényezők

8. §.

A lakás fekvése szerint 20%-kal növelni kell annak a lakásnak a lakbérét, melynek legalább 1 lakószobája Dunára néző ablakkal rendelkezik.

A lakbér mértékét csökkentő tényezők

9. §.

(1)
 A bérlő kérelmére - a lakás épületeken belüli fekvését figyelembe véve – a lakbér mértékét csökkenteni kell

a) 10 %-kal, amennyiben a lakás az alagsorban (a lakószoba padlószintje legalább 15 cm-rel, de a belmagasság 2/3-át meg nem haladó mértékben a terepszint alatt), illetve felvonó nélküli lakóépület IV. vagy ennél magasabb emeletén van,

b) 5 %-kal, amennyiben a lakás három- vagy ennél többemeletes lakóépület földszintjén van és valamennyi lakószoba ablaka az épület zárt udvarára néz.

      (2)
 

(3)
Ha a lakás műszaki állapota különösen kedvezőtlen (pl.: a lakás aládúcolt, egészségre ártalmas, nedves) e helyzet fennállásának időtartamára a bérlő a megállapított lakbér mérséklését kérheti. A kérelem elbírálása a bérbeadó jogköre.


(4) Az (1) és (3) bekezdés szerinti mérséklés mértéke együttesen az 50%-ot nem haladhatja meg.


(5) A társbérleti lakásrészt az egész lakás fűtési módja, melegvízellátása és közművesítettsége, valamint a társbérlő által kizárólagosan és a más társbérlőkkel közösen használt (főző- és egészségügyi) helyiségek figyelembevételével megállapítható komfortfokozatnál eggyel alacsonyabb komfortfokozatúnak, legalább azonban komfort nélkülinek kell tekinteni.


(6)
Ha a társbérleti lakásrészhez főzőhelyiség használata nem biztosított, a lakásrészt ilyen esetben is komfort nélkülinek kell tekinteni.

(7)
 A Képviselő-testület egyedi méltányosságból dönthet a lakbér elengedéséről a 38/2007. (X.19.) önkormányzati rendelet 33. § (1) bekezdésének d.) pontjában felsorolt esetekben.

(8)
 Azon önkormányzati tulajdonú lakások esetében, ahol a lakás kialakítást 1989. január 1-ét megelőzően a jelenlegi bérlő végezte el, de erről a szerződéses felek írásban nem állapodtak meg, a lakbért a Polgármester egyedi döntése alapján a lakás jelenlegi komfortfokozata alapján a 3.§ szerint kell megállapítani, a lakbérmérték 11.§ szerinti évenkénti felülvizsgálata nélkül.

A bérbeadó által nyújtott külön szolgáltatások díjai.

10. §

A vízcsatornadíj mértékét, és a háztartási szemétszállítás díját a hatályos jogszabályok előírásai alapján kell megállapítani, felvonóval rendelkező épületek esetén pedig a földszinti lakásbérlemények bérlőit kivéve lakásokként 265.-Ft/hó felvonó használati díjat kell a bérlőnek fizetnie.

A lakbér felülvizsgálata

11. §

(1) Az Önkormányzat a tulajdonában álló lakásokra fizetendő bérleti, illetve használati díjat a bérlők, illetve a lakáshasználók jövedelmi és vagyoni viszonyai figyelembevételével – e rendeletben szabályozottan – állapítja meg. Az Önkormányzat a bérleti díjakat háromévente vizsgálja felül, a felülvizsgálat adott év március 31-ig történik. A felülvizsgálat alapján megállapított lakbért (használati díjat) adott év május 1-től kötelesek bérlők (használók) megfizetni.

(2) A lakbér-felülvizsgálat évében március 31-ig az önkormányzati bérlakás bérlője, használója köteles benyújtani az Önkormányzat illetékes osztálya részére az erre a célra rendszeresített formanyomtatványhoz csatolva a lakásban lakók jövedelmi igazolását, vagyonnyilatkozatát.

(3) Azok a bérlők és lakáshasználók, akik a bérbeadást szabályozó önkormányzati rendelet 7. § (1) bekezdésében szabályozott feltételeknek nem felelnek meg, lakásukat jövedelmi és vagyoni helyzetüknek megfelelő – e rendeletben szabályozott – bérleti, illetve használati díj fizetése mellett bérelhetik. Azon bérlők és lakáshasználók, akik a felülvizsgálathoz szükséges dokumentumokat határidőben nem nyújtják be az 5. § (1) bekezdése szerinti piaci lakbér fizetésére kötelezettek.

(4) A bérlő és lakáshasználó köteles a jogosultságát érintő jövedelmi és vagyoni körülményeiben bekövetkezett változást 15 napon belül az Önkormányzat illetékes osztályának bejelenteni.

(5) A lakbér-felülvizsgálatot nem kell alkalmazni

a) a méltányosságból szociális alapon, határozott időre bérbe adott lakások bérlői,

b) a költségelvű lakások bérlői,

c) piaci alapon bérbe adott lakások bérlői, akik piaci lakbért fizetnek,

d) a nyugdíjasházi bérlemények bérlői,

e) a házfelügyelői munkakörhöz kötött szolgálati lakások bérlői, használói,

f) a közszolgálati lakások bérlői,

g) az önkormányzat tulajdonában álló bérlakások elidegenítésének feltételeiről szóló 40/2007.(X.19.) rendelet 27. § (1) és (5) bekezdésében foglalt esetekben.

(6) Egyedi méltányosságra okot adó körülmény esetén a megállapított bérleti díj legfeljebb egy kategóriával történő csökkentéséről a bérlő egyedi kérelme alapján az Egészségügyi, Szociális és Lakás Bizottság dönt. Egyedi méltányosságra okot adó körülménynek minősül, amennyiben kérelmező igazolja vagy valószínűsíti, hogy a kiszabott bérleti (használati) díj megfizetése családi, jövedelmi, vagyoni és szociális körülményeire is tekintettel aránytalanul súlyos megterhelést jelent.
A lakbér mértékének megállapítása

12. §


Ha a bérleti szerződés a rendelet hatálybalépése után jön létre, a bérlő által fizetendő lakbért a rendelet alapján kell meghatározni.

III. Rész

A lakbértámogatás

13. §
  

Önkormányzati lakbértámogatásra jogosultak az Önkormányzat tulajdonában álló szociális alapon bérbeadott lakások bérlői – illetőleg bérlőtársai önállóan is a rájuk eső lakbérmértéket illetően – az alábbi feltételek együttes fennállása esetén:

a) A lakásokban együtt lakó személyek egy főre jutó átlagos havi nettó jövedelme a támogatás iránti kérelem benyújtását megelőző hónapban nem haladta meg az öregségi nyugdíj mindenkori legkisebb összegének két és félszeresét, egyedülálló esetében háromszorosát.

b) A lakásban együtt lakó személyek nem rendelkeznek olyan, forgalomképes ingó vagy

ingatlan vagyonnal, melynek együttes forgalmi értéke meghaladja az öregségi nyugdíj mindenkori legkisebb összegének 300 szorosát.

c) A lakbértámogatás esetében az elismert lakásnagyság:

- ha a háztartásban egy vagy két személy lakik: 75 nm

- ha a háztartásban három személy lakik: 90 nm

- ha a háztartásban négy személy lakik: 100 nm

- ha négynél több személy lakik a háztartásban, minden további személy után 10 nm

A támogatást kizáró feltételek

14. §

A 13. §-ban meghatározott feltételek fennállása esetén sem biztosítható támogatás annak a kérelmezőnek aki:


a) lakását részben vagy egészben albérlet, ágybérlet útján vagy más módon hasznosítja.

b) a támogatás iránti kérelmében olyan valótlan adatot közöl, amely számára jogosulatlan előnyt jelentene,

c)
 akinek lakbértartozása van,

d)
 
A támogatás mértéke

15. §

(1)
 a jogosultsági feltételek fennállása esetén a lakásban együttlakó személyek egy főre jutó átlagos havi nettó jövedelme a kérelem benyújtását megelőző hónapban az öregségi nyugdíj mindenkori legkisebb összegének kétszerese, egyedülálló esetében két és félszerese alatt van, a lakbértámogatás mértéke a mindenkori szociális alaplakbér 20%-a. 

(2)
 a jogosultsági feltételek fennállása esetén a lakásban együttlakó személyek egy főre jutó átlagos havi nettó jövedelme a kérelem benyújtását megelőző hónapban az öregségi nyugdíj mindenkori legkisebb összegének két és félszerese, egyedülálló esetében háromszorosa alatt van, a lakbértámogatás mértéke a mindenkori szociális alaplakbér 10%-a. 

A támogatás iránti kérelem elbírálása, folyósítása

16. §

(1) A támogatás folyósítására vonatkozó bérbeadói nyilatkozatban ki kell kötni a támogatás összegének a Ptk-ban magánszemélyek pénztartozásainak esetére megállapítható kamataival együttes visszafizetését abban az esetben, ha megállapítást nyer, hogy kizáró ok áll fenn.

(2) A támogatás folyósítására az indokolatlan pénzforgalom elkerülése érdekében nem a kérelmező részére való átutalással kerül sor, hanem a lakbérbeszerzéssel megbízott szerv részére küldött értesítéssel, mely alapján a bérlő által ténylegesen fizetendő lakbér összege a támogatással csökkentett mértékben kerül megállapításra.

(3)
 A lakbértámogatási kérelem benyújtási határideje az adott év november 30-a. A támogatás következő év január 1-től december 31-ig kerül megállapításra. A határidőn túl benyújtott kérelmeknél, kedvező elbírálás esetén, a támogatás a benyújtást követő második hónaptól biztosítható.

(4)
 

Záró rendelkezések

17. §

(1) E rendelet kihirdetése napján lép hatályba. Rendelkezéseit a folyamatban lévő ügyekben is alkalmazni kell.

(2)
 

(3) Ezen rendelet hatálybalépésével egyidejűleg -a (2) bekezdésbe foglalt §. kivételével - a 2/1996. (II. 15.), 7/1997. (III. 12.) a 1/2000. (I. 13.), a 2/2002. (I..21.), 7/2002. (II.14.), 4/2003. (I. 27.), 36/2003. (XI. 24.), a 24/2004. (V.24.), 33/2005. (XI.03.), 14/2006. (IV.18.), 21/2007. (VI.06.) Belváros-Lipótváros önkormányzati rendeletek hatályukat vesztik.

(4) Belváros – Lipótváros, Budapest Főváros V. Kerület Önkormányzatának Szervezeti és Működési Szabályzatáról szóló- többször módosított- 30/2007. (IX.19.) számú rendelete 3. számú mellékletében felsorolt hatáskörök az e rendeletben foglaltak szerint módosulnak. 

Rogán Antal




Dr. Rónaszéki László
polgármester




            jegyző

Kihirdetési záradék:

A rendelet a Polgármesteri Hivatal hirdetőtábláján történő kifüggesztéssel 2007. október 19. napján kihirdetésre került. A kihirdetés időtartalma 30 nap.

Dr. Rónaszéki László

	16. 
	Bp. V. Báthori u. 5. IV. em. 14.
	433

	17. 
	Bp. V. Báthori u. 5. IV. em. 15.
	363

	18. 
	Bp. V. Báthori u. 5. IV. em. 16.
	694

	19. 
	Bp. V. Báthori u. 5. IV. em. 17.
	700

	20. 
	Bp. V. Báthori u. 5. IV. em. 18.
	433

	21. 
	Bp. V. Báthori u. 5. IV. em. 19. 
	694

	22. 
	Bp. V. Báthori u. 5. IV. em. 20.
	694

	23. 
	Bp. V. Garibaldi u. 3. IV. em. 1.
	278

	24. 
	Bp. V. Garibaldi u. 3. IV. em. 2.
	933

	25. 
	Bp. V. Garibaldi u. 3. IV. em. 3.
	784

	26. 
	Bp. V. Garibaldi u. 3. IV. em. 4.
	713

	27. 
	Bp. V. Október 6. u. 8. I. em. 1.
	560

	28. 
	Bp. V. Október 6. u. 8. I. em. 2.
	466

	29. 
	Bp. V. Október 6. u. 8. I. em. 3.
	513

	30. 
	Bp. V. Október 6. u. 8. I. em. 4.
	513

	31. 
	Bp. V. Sas u. 3. I. em. 1.
	657

	32. 
	Bp. V. Sas u. 3. I. em. 2.
	740

	33. 
	Bp. V. Sas u. 3. I. em. 3.
	657

	34. 
	Bp. V. Sas u. 3. I. em. 4.
	493

	35. 
	Bp. V. Sas u. 3. I. em. 5.
	493

	36. 
	Bp. V. Sas u. 3. I. em. 6.
	493

	37. 
	Bp. V. Sas u. 3. II. em. 1. 
	657

	38. 
	Bp. V. Sas u. 3. II. em. 2/a.
	657

	39. 
	Bp. V. Sas u. 3. II. em. 3.
	493

	40. 
	Bp. V. Sas u. 3. II. em. 4.
	493


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.


� Módosította a 3/2013.(I.21.) önkormányzati rendelet 1.§.Hatályos 2013. I.22-től.


� Módosította a 3/2013. (I.21.) önkormányzati rendelet 2. §. Hatályos 2013. I. 22-től.


� Módosította a 3/2013. (I.21.) önkormányzati rendelet 3. §. Hatályos 2013. I. 22-től.


� Módosította a 3/2013. (I.21.) önkormányzati rendelet 4. §. Hatályos 2013. I. 22-től.


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.





� Módosította a 3/2013. (I.21.) önkormányzati rendelet 5. §. Hatályos 2013. I. 22-től.


� Módosította a 3/2013. (I.21.) önkormányzati rendelet 6. §. Hatályos 2013. I. 22-től.


� Módosította a 14/2011. (III.24.) önkormányzati rendelet 1.§. Hatályos 2011. III. 25-től.


� Módosította a 18/2010. (IV.23.) önkormányzati rendelet 6. §. Hatályos 2010. IV. 26-tól.


� Módosította a 3/2013. (I.21.) önkormányzati rendelet 7. §. Hatályos 2013. I.22-től.


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.


� Beiktatta a 2/2010. (I. 14.) önkormányzati rendelet 1. §. Hatályos 2010. I. 14-től.


� Beiktatta a 22/2012.(IV.19.) önkormányzati rendelet 1.§. Hatályos 2012. IV. 20-tól.


� Módosította a 3/2013. (I.21.) önkormányzati rendelet 8. §. Hatályos 2013. I.22-től.


� Módosította a 3/2013.(I.21.) önkormányzati rendelet 9. §. Hatályos 2013. I. 22-től.


� Módosította a 12/2009. (III.25.) önkormányzati rendelet 6. §. Hatályos 2009. III. 25-től.


� Módosította a 3/2013. (I.21.) önkormányzati rendelet 10. §. Hatályos 2013. I. 22-től.


� Beiktatta a 12/2009. (III.25.) önkormányzati rendelet 7. §. Hatályos 2009. III. 25-től.


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.


� Módosította a 12/2009. (III.25.) önkormányzati rendelet 8. §. Hatályos 2009. III. 25-től.


� Módosította a 3/2013. (I.21.) önkormányzati rendelet 11. §. Hatályos 2013. I. 22-től.


� Módosította a 3/2013. (I.21.) önkormányzati rendelet 12. §. Hatályos 2013. I. 22-től.


� Beiktatta a 4/2008. (II.1.) önkormányzati rendelet 2. §. Hatályos 2008. II. 1-től.


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.


� Hatályon kívül helyezte a 3/2013.(I.21.) önkormányzati rendelet 14. § (2) bekezdés. Hatálytalan 2013.I.22-től.


� Beiktatta a 18/2010. (IV.23.) önkormányzati rendelet 7. §. Hatályos 2010. IV. 26-tól.





� Módosította a 3/2013. (I.21.) önkormányzati rendelet 13. §. Hatályos 2013. I.22-től.





